-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
संप डसे ले दू के मउत, एक के हालत नाजुक,एम्बुलेंस नइ मिले ले बाइक म लेगिन अस्पताल, छत्तीसगढ़ी में पढ़व अउ खबर
By
छत्तीसगढ़ी खबर | Published On: 26 Jun, 2018 | 6:32 PM GMT 05:30+
बेमेतरा के मोहतरा गांव म सांप के आतंक देखे बर मिलिस। सांप ह एक परिवार के तीन लोगन मन ल डस दिस। जेमा दू लइका के मउत हो गिस। अऊ पिता ल घायल हालत म अस्पताल म भर्ती कराए गिस। हादसा के बाद परिजन मन एम्बुलेंस ल फोन करिन। फेर मरीज के बिगड़त हालत ल देखके गाव के लोगन मन एम्बुलेंस के अगोरा नइ करके बाइक ले ही पीड़ित ल अस्पताल लेगिन। ग्रामीन मन एम्बुलेंस उपर लेटलतीफा के आरोप लगाइन।
►दुर्ग रेंज के IG जीपी सिंह ह वार्सिक निरीक्षन करे बर बालोद पहुंचिस। जिहां ओहर जिला के डौंडी महामाया थाना के निरीक्षन करिस, अऊ पुलिस दरबार लगाके पुलिस वाला मन के समस्या सुनिस। जेकर बाद ओहर आदिम जाति कल्याण थाना के उद्घाटन करके जिला ल नवा सउगात दिस। IG ह बताइस कि ये वार्सिक निरीक्षन म बालोद जिला के पुलिस टीम अच्छा काम करत हे। पुलिस ल बेरा-बेरा म जे चुनौती मिलथे ओला घलो बेहतर तरीका ले पूरा करे जात हे। ये बेरा पुलिस अधीक्षक IKएलिसेला, अतिरिक्त पुलिस अधीक्षक जे आर ठाकुर सहित जम्मो पुलिस अधिकारी अऊ थाना प्रभारी उपस्थित रहिन।
►राजनांदगांव म सल्लग सिकायत मिले के बाद घलो इलाका म नदिया ले अबैध रूप ले रेत के उत्खनन अऊ अवैध परिवहन के गोरखधंधा चलत हे। रेत तस्कर मन बिना कउनो डर के रात के अंधियार म नदिया ले अबैध रूप ले JCB मसीन के माध्यम ले अवैध रूप ले उत्खनन कर ट्रक अऊ डम्पर के माध्यम ले लेजात हे। जिला के डोंगरगाव ब्लॉक के पैरी नदिया के तीरे लगे गांव भरदा ,केसला ,टोला गांव सहित दर्जन भर गांव म बिना अनुमति करोड़ो रूपिया के रेत के उत्खनन अऊ परिवहन करे जात हे। रेत माफिया मन के ये करतूत ले हर दिन हादसा होत रहिथे। पाछु दिन डोंगरगाव ब्लॉक के ग्राम केसला म रेत ले लदे एक बाहन के हेल्पर दब गिस। येला लेके ग्रामीन मन ह हंगामा कर दिन अऊ रेत चोरी के सिकायत खनन बिभाग समेत प्रसासन ले करिस, फेर अब तक कउनो कार्रवाई नइ होइस, येति प्रसासन अऊ खनन अधिकारी रेत चोरी बर ग्रामीन मन ल जिम्मेवार बतात हे। फेर अधिकारी मन जांच कर कार्रवाई के भरोसा दिस हे।
►जशपुर के कुनकुरी विकासखण्ड के 97 गांव म ब्लैक आउट के स्थिति बने हुए हे। बता दन कि बीते रतिहा तेज बारिस के बाद ले ही बिजली गुल हो गे रहिस। जेकर चलत बिजली सब स्टेसन के अधिकारी-कर्मचारी फॉल्ट सुधारे म जुटे हुए हे। उहें बिजली नइ रहे ले लोगन मन के दिनचर्या घलो प्रभावित होइस। येकर संग ही कई तरह के परेसानी के घलो सामना करे बर पड़िस। उहें कउनो भी अधिकारी मामला के बारा म बताए बर उपस्थित नइ रहिस।
►गौरेला के उमरखोही गांव के जंगल ले महिला अऊ एक लइका के जले हुए सव मिलिस। सव के मिले ले इलाका म हड़कंप माच गिस हे। दून्नो सव ल देख के आसंका जताए जात हे कि ओमन ल मारे के बाद सव ल ठिकाना लगाए बर जंगल म फेंक दिन होही। जंगल म लकड़ी ले पहुंचे कुछ ग्रामीन मन संदिग्ध अवस्था म महिला अऊ लइका के सव देखिन। जेकर बाद घटना के सूचना पुलिस ल दिस। पुलिस ह मामला के जांच म जुट गिस हे। पुलिस ह बताइस कि दून्नो सव के जले के कारन ओमन के पहिचान नइ हो सकत हे। फिलहाल पुलिस ह पोस्टमार्टम करके सव ल दफना दिस हे।
INH News
Title For Web: The dose of leopard, the condition of one delicate, ambulance has arrived, Le Bike Ma Legin Hospital
unk awa_Deva hne_Deva ces_Latn eng_Latn hne_Deva hne_Deva hne_Deva hne_Deva hne_Deva eng_Latn eng_Latn